คณะรักษาความสงบแห่งชาติ

คณะรักษาความสงบแห่งชาติ&nbsp;หรือ&nbsp;คสช.&nbsp;(อังกฤษ:&nbsp;National Council for Peace and Order (NCPO)&nbsp;เดิมใช้ชื่อ National Peace and Order Maintaining Council (NPOMC) เป็นคณะผู้ยึดอำนาจการปกครอง&nbsp;โดยรัฐประหารยึดอำนาจการปกครอง เมื่อวันที่ 22 พฤษภาคม ค.ศ. 2014 ตั้งแต่เวลา 16:30 น. หลังเมื่อวันที่ 20 พฤษภาคม ประกาศกฎอัยการศึกทั่วราชอาณาจักร พร้อมทั้งจัดตั้งกองอำนวยการรักษาความสงบเรียบร้อย&nbsp;(กอ.รส.) ได้สองวัน และมีพลเอก&nbsp;ประยุทธ์ จันทร์โอชา&nbsp;เป็นหัวหน้าคณะ
วลีเด็ดจากเพลง

เราจะทำตามสัญญา ขอเวลาอีกไม่นาน
คำคมเกี่ยวกับ คณะรักษาความสงบแห่งชาติ
ก
แก้ปัญหาไม่ได้ ก็ให้คนที่ฉลาดกว่ามาแก้ ไม่ใช่ปิดประเทศ

โกมาตร จึงเสถียรทรัพย์
ข

ทั้งๆ ที่ถ้าเราพิจารณาให้ดี สนช. ได้รับการแต่งตั้งมาจากตัว คสช. เอง ก็ยังไม่มีความเป็นอิสระ ไม่ใช่ผู้แทนปวงชน ไม่น่าจะเป็นผู้ที่เหมาะสมในการคัดเลือกองค์กรอิสระ เพราะฉะนั้นผลที่เราเห็นก็คือแทนที่เราจะได้ศาลและองค์กรอิสระซึ่งทำหน้าที่ตรวจสอบถ่วงดุลรัฐบาล กลับกลายเป็นว่าเราได้ศาลและองค์กรอิสระซึ่งเป็นพวกเดียวกันกลับรัฐบาลในขณะนั้น ผลที่ตามมาก็คือศาลและองค์กรอิสระกลายเป็นเครื่องมือสำคัญในการสืบทอดอำนาจของสิ่งที่เราเรียกว่าระบอบ คสช.

เข็มทอง ต้นสกุลรุ่งเรือง
จ

"คสช.ไม่มีบทบาทอะไรในการเลือกตั้ง เลย แต่มีหน้าที่ในการดูแลความสงบเรียบร้อย เข้ามาเพื่อสร้างบรรยากาศดีสำหรับการเลือกตั้ง ไม่ใช่อุปสรรคของการเลือกตั้ง"

จอม รุ่งสว่าง
ด

ปัจจุบันรัฐบาล คสช.กลายมาเป็นคู่ขัดแย้งเสียเองกับพรรคการเมืองที่เป็นฝ่ายประชาธิปไตย จึงขอเสนอว่าในการจัดตั้งรัฐบาล ควรมีการดำเนินการในรูปแบบของ "รัฐบาลปรองดอง" ซึ่งไม่ใช่รัฐบาลแห่งชาติที่มีการเสนอและพูดคุยอยู่ในขณะนี้ แต่จะให้พรรคการเมืองที่ได้ที่นั่ง ส.ส.ผ่านการเลือกตั้งเมื่อวันที่ 24 มีนาคม 2562 มาร่วมพูดคุยกันเพื่อจัดตั้งรัฐบาลปรองดองร่วมกัน มุ่งเน้นแก้ปัญหาให้กับประเทศใน 3 เรื่องหลัก ทั้งการเมือง เศรษฐกิจ และสังคม โดยรัฐบาลปัจจุบันต้องยอมเสียสละ ยอมถอยออกจากอำนาจเป็นเจ้าภาพในการดำเนินการ รัฐบาลปรองดองแห่งชาตินี้ จะต้องแก้ไขปัญหาต่างๆ ให้เสร็จสิ้นภายใน 2 ปี ก่อนคืนอำนาจกับประชาชนเลือกตั้งใหม่ โดยเฉพาะภารกิจสำคัญในการแก้ไขรัฐธรรมนูญให้เป็นประชาธิปไตย โดยมุ่งเน้นไปที่ "หัวใจ" ของรัฐธรรมนูญ เพราะรัฐธรรมนูญฉบับปี 2560 นี้ ถ้าเปรียบเหมือนร่างกายมนุษย์ เป็นร่างกายที่กำลังเป็นโรคหัวใจรั่ว ทำให้มีอายุไม่ยืน ดังนั้นต้องมีการแก้ไขให้เป็นประชาธิปไตย ทั้งประเด็นที่มาของนายกรัฐมนตรี และที่มาของ ส.ว.ที่ต้องมาจากการเลือกตั้ง

ดิเรก ถึงฝั่ง
ท

กฎหมายนี้กว่าจะมีผลใช้ก็หลังเลือกตั้งแล้ว ไม่มีเหตุผลที่รัฐบาลจะออกกฎหมายให้นักการเมืองใช้ ประกอบการแนวคิดยุทธศาสตร์ชาติยี่สิบปี ทำให้เชื่อว่า คสช. คงอยากจะอยู่ในอำนาจในรูปแบบอื่นๆ ต่อไป เพราะฉะนั้น ใครก็ตามที่อยากมีอำนาจต่อไปคงอยากมีเครื่องมือควบคุมกำกับความเห็นของประชาชนผ่านการกำกับสื่อ" เทพชัยกล่าวและย้ำว่า กฎหมายที่เกี่ยวข้องกับสิทธิเสรีภาพของประชาชนในการรับรู้ข้อมูลข่าวสารและสิทธิของสื่อไม่ควรร่างในบรรยากาศที่มีอำนาจปกครองแบบนี้ ในบรรยากาศที่มีผู้นำประเทศที่มีทัศนคติต่อสื่อในเชิงลบแบบนี้ ควรร่างในบรรยากาศประชาธิปไตยและการมีส่วนร่วมของประชาชนมากกว่า

เทพชัย หย่อง
ธ

"การล็อคคอ จับตัวผู้เห็นต่างเกิดช่วงแรก คสช.เท่านั้น ที่ต้องมีการบังคับใช้กฎหมายอย่างเข้มข้น เพื่อให้เกิดความสงบ แต่ก็ไม่เคยไปทำร้ายใคร และตอนนี้คสช.ก็ไม่ได้ทำแล้ว อีกทั้งมุมมองเรื่องสิทธิมนุษยชนยังขึ้นอยู่กับคำที่ใช้เรียก และช่วงเวลาที่ประเมิน ทั้งนี้ที่มีการประเมินออกมาดังกล่าวน่าจะเป็นเหตุการณ์ที่เกิดขึ้นในอดีต เพราะในปัจจุบันคสช.ไม่ได้ไปลิดรอนสิทธิ์แบบนั้น เราใช้การเชิญมาพูดคุย ทำความเข้าใจ และในระยะหลังๆนี้ จะเห็นได้ว่า คสช.ก็ไม่ได้กระทำการในลักษณะนั้น ไม่ค่อยมีการเชิญมาปรับทัศนคติแล้ว"

ธารไชยยันต์ ศรีสุวรรณ
บ

สังคมไม่ควรยอมให้ คสช.เข้าใจผิดทึกทักว่า ความมั่นคงของรัฐบาล คสช. เท่ากับความมั่นคงของรัฐ

บุญเลิศ วิเศษปรีชา
ป

การใช้มาตรา 44 ในการโยกย้ายข้าราชการท้องถิ่น ข้าราชการประจำ 300 กว่าคน ที่เกี่ยวข้องการทุจริต แต่กลับไม่มีทหารสักคน แสดงว่าทหารไม่มีการคอร์รัปชั่นใช่หรือไม่ การใช้ ม.44 นั้นไม่โปร่งใส โยกย้ายใครเราไม่เคยรู้ข้อกล่าวหา การที่ลงโทษไป 80 รายก็ไม่รู้ลงโทษอย่างไร เพราะไม่มีการเปิดเผยข้อมูล ไม่ได้สร้างให้สังคมเกิดความมั่นใจ เป็นการเล่นงานพวกตรงข้ามหรือไม่ พวกเดียวกันไม่เล่น อย่างกรณีที่มีการตั้งคำถามไม่ชอบมาพากลกับองค์การทหารผ่านศึก (อผศ.) ที่ผูกขาดขุดลอกคลอง หรือโซล่าร์ฟาร์มก็ไม่มีการสอบสวน หรือการก่อสร้างอุทยานราชภักดิ์ ที่สอบแล้วไม่ผิดเพราะอะไรก็ไม่เปิดเผย หรือแม้แต่เครื่องตรวจระเบิดGT200 เรื่องก็ยังไม่ถึงไหน การกุมอำนาจไว้มากๆ โดยไม่มีการตรวจสอบถือว่าอันตรายที่สุด ทางออกคือต้องเปิดเผยข้อมูลทุกเรื่อง เว้นแต่เรื่องที่เป็นความลับจริงๆ ให้ประชาชนเข้าถึงได้ถึงถึงจะแก้ถูกจุด

ประสงค์ เลิศรัตนวิสุทธิ์

"ได้รับกำลังใจจากครอบครัว เพื่อน ๆ น้อง ๆ นักศึกษา รวมทั้ง อาจารย์ก็พร้อมอาสาที่จะใช้ตำแหน่งเป็นนายประกันให้ จึงไม่กังวล และไม่กลัว เพราะรู้อยู่ว่าการต่อสู้ย่อมมีต้นทุนที่ต้องจ่าย แต่ยืนยันว่าเป็นการต่อสู้เพราะไม่อยากใช้ชีวิตอยู่ภายใต้อำนาจเผด็จการ ซึ่งหากจะเปรียบเผด็จการคสช.เป็นปีศาจ อาวุธสำคัญที่จะ กำจัดปีศาจตนนี้ได้คือ ความกล้าของคนเมืองไทยทุกคน ที่จะออกมาต่อสู้กับเผด็จการ ออกมาร่วมกันเปิดไฟ เพื่อไล่ปีศาจเผด็จการ ไม่ให้เผด็จการกดขี่ข่มเหงคนไทยอีกต่อไป"

ประสิทธิ์ ครุธาโรจน์

รู้ไหมครับทหารทำแบบนี้ได้เพราะอะไร? เพราะคนไทยส่วนใหญ่ยังหลับหูหลับตาเชียร์ โดยมีฐานมวลชน กปปส.เป็นบันไดให้ คสช.ปีนขึ้นมา ซึ่งผมเป็นหนึ่งในนั้น และรู้สึกเสียใจอย่างสุดซึ้ง คำถามที่อยู่ในใจคือ ตอนนั้นสุเทพ กำลังวางแผนอะไรกับทหาร? หวังว่าคนไทยจะตื่นทันเวลา

ประสิทธิชัย หนูนวล

จะนำโครงการพัฒนาโครงสร้างพื้นฐานประเทศ ทั้งระบบน้ำ ราง ถนน อากาศ และรถไฟความเร็วสูง ซึ่งอยู่ในโครงการ 2 ล้านล้านบาท นำไปเสนอให้ประธาน คสช. เพื่อทบทวนจัดทำแผนแม่บทพัฒนาโครงสร้างพื้นฐานให้เสร็จภายใน 2 สัปดาห์

ประจิน จั่นตอง
พ

สรุปคือ ต้องถามว่า 1.คสช.หมายถึงอะไร หมายถึงนายพลที่เป็นรัฐมนตรีอยู่ขณะนี้ หรือรวมบริวารด้วย และ 2.คสช.จะเข้ามาทำอะไร และมีอำนาจหน้าที่อะไร ถ้าเข้ามาผ่านกฎหมาย ก็ต้องถามว่า สมาชิก คสช.มีความรู้มากมายที่จะเข้ามาทำกฎหมายหรือ การจะทำอะไรต้องดูงาน และจัดคนให้เหมาะสมกับงาน ถ้าเอาคนทั้งกระบิเข้ามาโดยไม่สนอะไรเลย ก็เท่ากับการสืบทอดอำนาจอย่างที่คนเขาแคลงใจกันนั่นเอง

พงษ์เทพ เทพกาญจนา

แต่อย่างไรก็ตาม ในส่วนของกระบวนการการระงับนั้น จะเป็นในลักษณะของการสอดส่องผ่านกลุ่มไลน์ (Line group) มากกว่า โดยทางเราอาจจะมีมาตรการเข้าไปสมัคร “เป็นเพื่อนกับท่าน” แล้วพอท่านกดรับ (accept) ผมก็จะคอยดูว่าในกลุ่มนั้น มีการเผยแพร่ข้อมูลที่เข้าข่ายการเผยแพร่ข้อมูลที่ขัดต่อประกาศ คสช. หรือไม่

พิสิษฐ์ เปาอินทร์

คสช. ไม่ใช่มนุษย์วิเศษที่จะสามารถบันดาลสิ่งใดก็ได้

ไพบูลย์ คุ้มฉายา

คุณยิ่งลักษณ์น่าจะพอทราบคำตัดสินแล้ว และคงถูกกดดันจากผู้มีอำนาจให้เลือกที่จะหนี เพื่อแลกกับอิสระภาพนอกประเทศ และเพื่อไม่ให้เกิดการจลาจลสูญเสียเลือดเนื้อของประชาชนหลังคำตัดสิน ซึ่งเข้าทางคสช.และเมื่อคุณยิ่งลักษณ์หนีออกแล้ว เท่่ากับ คสช.ได้ถอดสลักระเบิดเวลาลูกใหญ่ออกไปได้ แต่ในระยะยาว อำนาจเผด็จการไม่จีรัง แม้คุณยิ่งลักษณ์ จะไม่อยู่แล้ว แต่ประชาชนจำนวนมากที่พร้อมจะออกมาต่อสู้เพื่อความถูกต้อง เพื่อหลักยุติธรรมและประชาธิปไตยยังมีอยู่อีกมาก รอเพียงว่าเวลานั้นจะมาถึงเมื่อไหร่เท่านั้นเอง

พนัส ทัศนียานนท์
ภ

เป็นการทำลายสถาบันทางการเมืองซึ่งขัดแย้งต่อเจตนารมย์ของรัฐธรรมนูญ และอาจจะเข้าข่ายผิดรัฐธรรมนูญ เป็นความกลัวที่จะแพ้เลือกตั้งซึ่งเป็นความอัปยศและอัปลักษณ์อย่างยิ่งของคณะ คสช.ซึ่งพรรคการเมืองทั้งหลายคงจะได้หารือกันว่าจะดำเนินการอย่างไรต่อไป ส่วนว่าจะเป็นแผนที่จะสร้างปัญหาให้เกิดขึ้นในการเลือกตั้งเพื่อจะได้ใช้เป็นข้ออ้างเลื่อนการเลือกตั้งหรือทำให้การเลือกตั้งเป็นโมฆะหรือไม่นั้นประชาชนจะต้องช่วยกันติดตามตรวจสอบต่อไป

ภูมิธรรม เวชยชัย
ย

ยุค คสช.มีวัฒนธรรมเรื่องกฎหมายเป็นของผู้มีอำนาจ ตีความบังคับใช้โดยผู้มีอำนาจ เพื่อผลประโยชน์ในการอยู่ต่อในอำนาจ ซึ่งเป็นวัฒนธรรมที่อันตราย เราจะต้องล้างวัฒนธรรมนี้ใหม่หลังหมดยุค คสช.

ยิ่งชีพ อัชฌานนท์
ล

ได้เคยยื่นเรื่องเอาไว้เมื่อวันที่ 15 พ.ค. และได้หนังสือตอบรับจากสำนักงานปลัดสำนักนายกรัฐมนตรี เมื่อวันที่ 17 พ.ค.ที่ผ่านมา ว่าเรื่องดังกล่าวถึงหัวหน้า คสช.เรียบร้อย แต่ขณะนี้เรายังไม่ได้รับการตอบกลับมา และเมื่อเรายังไม่ได้เห็นรายชื่อทำให้ยังมีข้อสงสัยอยู่ หาก คสช.จริงใจขอให้เปิดเผยออกมา
ลดาวัลลิ์ วงศ์ศรีวงศ์
ว
ส่วนที่มีการมองว่าเป็นการเลื่อนเพื่อสืบทอดอำนาจและอ้างพระราชพิธีนั้น นายวุฒิสาร กล่าวว่า ไม่มีความจำเป็น เพราะไม่ว่าจะเลื่อนหรือไม่เลื่อนการเลือกตั้ง รัฐบาลคณะรักษาความสงบแห่งชาติ (คสช.) ก็เป็นรัฐบาลต่อไปอยู่แล้วจนกว่าจะมีรัฐบาลชุดใหม่เข้ามาทำหน้าที่ และไม่ได้ทำให้เกิดการได้เปรียบเสียเปรียบกับบางพรรคการเมือง เพราะทุกพรรคมีเวลาเท่าเทียมกัน

วุฒิสาร ตันไชย

“ในเมื่อวันนี้คุณเดินเข้าสู่เส้นทางทางการเมืองแล้ว ก็ควรทำทุกอย่างอย่างเที่ยงธรรม ทีคุณยังเดินเข้าหานักการเมืองได้เลย ไม่ใช่ตัวเองทำได้แต่ไปตำหนิคนอื่น ทั้งนี้ การไปเจอ ไปกินข้าวกันเป็นเรื่องปกติที่คนที่รักและคิดถึงกันเขาก็ทำกัน และคงไม่มีใครเอาเรื่องการเมืองมาคุยกันในวงกินข้าวหรอก”

วรวัจน์ เอื้ออภิญญกุล

ส่วนตัวมองว่า ผลงานของ คสช. ในช่วง 3 ปีที่ผ่านมา ถือว่าเกินเป้าเป็นอย่างมาก

วีรชน สุคนธปฏิภาค

ผมไม่เคยเชื่อว่า คสช. อยากจะคืนอำนาจให้ประชาชน แต่ด้วยความด้อยสติปัญญาคนพวกนี้จึงไม่สามารถบริหารประเทศให้เจริญก้าวหน้าเป็นที่ยอมรับของประชาชน การถอยลงจากอำนาจจึงมิได้เกิดจากความเต็มใจแต่ไม่อาจยื้อต่อเพราะกลัวจะถูกประชาชนออกมาขับไล่

วัฒนา เมืองสุข

“การจะพิจารณาประเด็นปัญหานี้ให้ได้ข้อยุติ จำเป็นต้องได้รับข้อเท็จจริงและพยานหลักฐานจากหน่วยงานของทหารซึ่งเป็นผู้ใช้อำนาจ โดยสำนักงาน กสม. ได้ทำหนังสือสอบถามไปยังคณะรักษาความสงบแห่งชาติถึง 2 ครั้ง แต่ไม่ได้รับการชี้แจงข้อเท็จจริงหรือแจ้งข้อขัดข้อง และแม้จะพิจารณาตรวจสอบไปตามพยานหลักฐานเท่าที่มีอยู่แล้วก็ยังมิอาจได้ข้อยุติที่ชัดเจนว่าการควบคุมตัวผู้ร้องทั้งสามกับพวก ผู้ถูกร้องได้ใช้อำนาจตามกฎหมายใด และไม่อาจพิจารณาได้ว่าผู้ถูกร้องได้กระทำการหรือละเลยการกระทำอันเป็นการละเมิดสิทธิมนุษยชนในกรณีควบคุมตัวผู้ร้องทั้งสามกับพวกหรือไม่”

วัส ติงสมิตร
ส

"คำสั่งตาม ม.44 ครั้งนี้ทำให้ระบบกำกับดูแลด้านโทรคมนาคมของไทยเสมือนย้อนกลับไปในสมัยที่กิจการโทรคมนาคมอยู่ใต้ระบบสัมปทาน ซึ่งเป็นระบบที่เปิดให้มีการวิ่งเต้น กติกา สัญญาต่างๆ ที่ไม่สามารถคาดหมายและพยากรณ์ได้ ทำให้เกิดธนกิจการเมือง (Money Politics) สร้างเจ้าสัวใหญ่โตแล้ววันต่อมาก็เข้ามามีอิทธิพลทางการเมือง เสียหายต่อเศรษฐกิจและประชาธิปไตยของประเทศ"

สมเกียรติ ตั้งกิจวานิชย์

รัฐธรรมนูญที่ คสช.สั่งให้เขียน เป็นรัฐธรรมนูญของ คสช., เป็นของบวรศํกดิ์, เป็นของมีชัย, และกรรมการร่วมร่าง ไม่ใช่ของประชาชน คสช.ต้องสั่งใหม่ คสช.ต้องสั่งใหม่ว่า ให้มีการจัดทำร่างรัฐธรรมนูญโดยคำนึงถึงการมีส่วนร่วมของประชาชนเป็นสำคัญและให้ร่วมตลอดกระบวนการ เท่านี้ปีเดียวก็สำเร็จ

สมเกียรติ อ่อนวิมล

“ฝากไปยัง คสช. ว่าบ้านเมืองเราเป็นระบบใหม่แล้วเดี๋ยวนี้ไมมีใครไปไล่ท่านแล้ว ขอให้มีสปิริตช่วยปลดล็อคพรรคการเมืองให้ทำกิจกรรมได้ ซึ่งการต่อสู้ครั้งนี้ไม่ได้เป็นเสื้อเหลือง เสื้อแดง แต่เป็นการต่อสู้กับคนรุนเก่าใทำเนียนบ คนรุ่นดึกดำบรรพ์ในคณะกรรมการร่างรัฐธรรมนูญ (กรธ.) กับคนรุ่นใหม่ในพรรคการเมือง”

สุรทิน พิจารณ์
อ

ยอมรับว่าตกใจกับข่าวที่เกิดขึ้น ซึ่งจะทำให้นานาประเทศ เห็นว่ารัฐบาล และคสช.ไม่ให้ความสำคัญกับเรื่องสิทธิมนุษยชน เหมือนที่ผ่านมา และการที่รัฐบาลใช้กฎอัยการศึกก็เป็นการละเมิดสิทธิมนุษยชน

อมรา พงศาพิชญ์

การโพสต์ข้อความเชิญชวนให้ต่อต้าน คสช. ถือว่ามีความผิดแน่นอน เพราะเป็นการชวนคนให้มาชุมนุม หรือการแสดงความชื่นชอบด้วยการกดไลค์ ถือว่ามีความผิดเช่นกัน เพราะเป็นการกระจายข่าวโดยคอมพิวเตอร์

อำนวย นิ่มมะโน